क्वाइन-नोट व स्मार्ट कार्ड से ले सकेंगे टिकट
पैसेंजर ट्रेनों की टिकट लेना अब और आसान हो गया है। स्टेशन में को-आटोमैटिक टिकट वेंडिंग मशीन (एटीवीएम) लगा दी गई है। अब यात्री सिक्के, नोट के अलावा स्मार्ट कार्ड से भी टिकट ले सकेंगे। इससे पहले स्मार्ट कार्ड एटीवीएम की ही सुविधा थी। अब तक कार्ड बनवाने वाले पैसेंजर ही मशीन से टिकट ले सकते थे, इसकी अनिवार्यता समाप्त हो गई है। फायदा यह होगा कि यात्रियों को काउंटर पर लाइन नहीं लगाना पड़ेगा।
कमर्शियल विभाग ने को-एटीवीएम की सुविधा सबसे पहले बिलासपुर स्टेशन में दी है। मशीन को शुक्रवार की रात स्टॉल कर दिया गया। शनिवार की सुबह से यात्री टिकट भी लेने लगे। मशीन में क्वाइन, नोट और स्मार्ट कार्ड का ऑप्शन है। यात्री टिकट की कीमत नोट और सिक्का दोनों में भी अदा कर सकेंगे। समझिए कि किराया 35 रुपए है तो 10 के तीन नोट और 5 रुपए का सिक्का डालकर टिकट हासिल कर सकेंगे। रेलवे टिकटों की कीमत 5-10 रुपए के गुणांक में है, इसलिए मशीन में इतने के ही नोट और सिक्के लिए जाएंगे। 1 और 2 रुपए के सिक्के अमान्य होंगे। टिकट बनाने के लिए नोट या सिक्का मशीन में डाल चुके हैं, लेकिन टिकट नहीं लेनी है। ऐसी स्थिति में प्रक्रिया रद्द करते ही नकदी वापस हो जाएगी। टिकट जारी होने के बाद रिफंड के लिए स्टेशन के स्मार्ट कार्ड काउंटर पर जाना पड़ेगा।
रेलवे स्टेशन में लगाई गई को-आटोमैटिक टिकट वेंडिंग मशीन।
11 स्टेशनों में 12 मशीनें
को-एटीवीएम जोन की 11 स्टेशनाें में लगेंगी। बिलासपुर के बाद रायपुर, दुर्ग, राजनांदगांव, भिलाई पावर हाउस, गाेंदिया, इतवारी, रायगढ़, कोरबा, चांपा और शहडोल स्टेशन में भी ऐसी मशीनें लगेंगी। यात्रियों की संख्या के हिसाब से रायपुर में दो मशीनें लगेंगी। कमर्शियल विभाग मार्च अंत तक सभी स्टेशनों में मशीन स्टॉल कर लेगा।
कार्ड वालों के लिए दो मशीनें
रेलवे स्मार्ट कार्ड से टिकट लेने वालों को अब दो मशीन की सुविधा मिलेगी। स्मार्ट कार्ड बेस्ड मशीन पहले से चालू है, जबकि को-मशीन में भी कार्ड का आप्शन है। कार्डधारियों की संख्या बढ़ने के कारण सुबह के समय कार्डधारियों को मशीन में कतार लगानी पड़ रही थी। अब इससे भी निजात मिलेगी।
व्यवस्था
hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva